JohanHeinsen/ENO huggingface dataset:
Viborger Samler, 1847-01-26
Ved en Forsamling, som de holsteenske Prælater og Godsbesiddere den 16de Januar afholdt i Kiel, angaaende Anvendelsen af dette Aars Revenner af det af Toldgodtgjørelses-Pengene dannede fælles Fond, blev der, foruden nogle mindre Summer til forskjellige almeennyttige Øiemeed, navnlig til de høiere Bønderskoler i Rendsborg og Tøstrup, stillet 20,000 Rbd. til Raadighed for Bestyrelsen af den Forsamling af tydske Land- og Forstmænd, der vil blive afholdt i Kiel iaar, med bemyndigelse til, ifald Mere skulde behøves, da endogsaa at overskride denne Sum. Det staaer desuden til at forvente, at ogsaa Finantserne og Staden Kiel ville deeltage i de med denne Forsamling forbundne Udgifter. (Hamb. Brsh.)J Mandags Aftes, den 18de De, gav det Titchenske Skuespillerselskab sin 53de og sidste Forestilling i Haderslev, hvor det nu har opholdt sig i hele 3 Maaneder, under stedse herskende gjensidig Tilfredshed imellem det og Publicum. Theatret var især ved denne sidste Forestilling saa overfyldt, at en stor Deel Tilskuere maatte anvises Plads inde paa Scenen, bag Couliserne, og flere Hundrede vende hjem uden at have kunnet tilkjempe sig et Stade nogensteds. Theatret havde aldrig før havt et saadant Besøg. Ved Forestillingens Slutning blev hele Selskabet fremkaldt, under den meest buldrende Jubel. J Onsdags reiste Selskabet til Tønder, hvor der aldrig før er bleven spillet dansk Comedie. (Dv.)
Viborger Samler, 1847-01-26
Politibetjent Lundbymølle i Aalborg er for at have arresteret og mishandlet en Væversvend F. C. F. Jørgensen bleven suspenderet, og en Sættedommer er beskikket til at undersøge det Passerede.
Viborger Samler, 1847-01-26
Randers, den 25de Jan. Ved det idag stedfundne Prøvevalg paa 2 Stænderdeputerede og 2 Suppleanter for denne Kjøbstad vare af Pluraliteten blandt Repræsentanterne foreslaaede: Apotheker Køster hersteds, Kjøbmand B. Ree i Aalborg, Procurator Olsen hersteds og Kjøbmand Høyer i Horsens. Af disse erholdt Apotheker Koster 42 Stemmer, Proc. Olsen 40 St., Kbmd. B. Ree 36 St., Kbd. Høyer 36 St. Fremdeles faldt 4 Stemmer paa Proc. B. Christensen i Kjøbenhavn, 2 paa Justitsraad Reiersen hersteds, 1 paa Kammerraad Tørslew hersteds, og 2 paa Kbud. Melchiorsen hersteds. (Sidste havde frabedet sig Valg.) (Rd. Av.)
Viborger Samler, 1847-01-26
Da Rug fra Østersøen hertil, efter de sidste Beretninger, kan indføres for c. 11 Mk. Banco eller 7 Rbd. 2 Mk. pr. Tde., kunde det vistnok være hensigtsmæssigt, om der fra det Offentlige eller af Private sørgedes for, at en Ladning af 7 til 800 Td. foreløbigen blev indkjøbt, for at afhielpe paa mulig Mangel eller paa for høie Priser for den Trængende. Til at dække det mulige Tab ved et saadant Foretagende, naar det skeer af Private, maatte flere, som have Evne dertil, bidrage (Medd. Rd. Av.)
Viborger Samler, 1847-01-26
Den Person (en Slagter her af Byen, der forleden var nærved at blive hængt for Spøg, under Auctionen paa Skandsemøllen, har nu selv hængt sig for Alvor. Han maa vel have fundet Behag i Hængning. (Rd. Av.)
Viborger Samler, 1847-01-26
Entledigelse og Udnævnelser. Under 15de d. M. har Hs. Majestæt paa Ansøgning i Naade, entlediget Kammerherre Grev H. Moltke fra hans Embede som Amtmand over Kjøbenhavns Amt samt allernaadigst tilladt at han igjen indtræder som Assessor i Høiesteret med Forbehold af hans forhen havte Anciennetet hvad Sædet i Retten angaaer. Under f. D. har Hs. Majestæt allernaadigst beskikket Skovfoged i Worth i Lauenborg Ant, C. C. B. Gosch, til Skov- og Mosefoged i Steenhorst Amt. Under 16de d. M. har Hs. Majestæt allern, beskikket Vicepastor for Jernved Menighed i Ribe Stift H. F. J. Gyberg til Sognepræst for Glenstrup Menighed i Aarhuus Stift; Sognepræst for Ørting og Falling Menigheder i Aarhuus Stift J. P. Schou til Sognepræst for Værsløv og Jordløse Menigheder i Sjællands Stift og Sognepræst for Hellenæs Menighed i Fyens Stift, P. W. Brown til Sognepræst for Sønderhøyrup Menighed i samme Stift. Under f. D. har Hs. Majestæt allernaadigst udnævnt Cancellist under det kongl. danske Cancelli, Cancelli secretair C. B. A. Dahl til Fuldmægtig og Cand. juris C.M. Møller til Cancellist under Collegiet, Handels= og Skibs-Efterretninger Londoner-Kornmarkedet, den 18de Jan. Af indenlandsk Hvede havde vi idag en jævn Tilførsel, der afsattes til 1 a 2 sk. høiere Priis end sidste Mandag. Salg af fremmed Hvede, endskjøndt ikke i store Partier, viste samme Forhøielse i Prisen. Svømmende Ladninger ere meget søgte; men paa Grund af de høiere Priser ere faa Afslutninger komne istand. Byg var paa Grund af Uvisheden med Hensyn til Regjeringens Beslutninger kun at sælge til meget lavere Priser. Erter stærkt søgte. Havre 3 a 4 sk. høiere i Prisen end for 8 Dage siden.
Viborger Samler, 1847-01-26
Tolden uforandret.
Viborger Samler, 1847-01-26
Kjøbenhavn, den 22de Januar. Af Byg er et Parti blevet solgt at modtage i Nestved, af 111 Pds. Vægt, til 12 Mk. Banco, og et andet Parti er blevet solgt til at modtages herfor 8 Rbd. Ogsaa et Parti Havre 79 a 80 Pds. Vægt, til at modtage i Skaane, er blevet solgt til 7 Mk. 8 s. Bco. (omtrent 4 1/2 Rbd.) Prisen paa Byg har aldrig staaet saa høit (4 Spec.) i Danmark, og selv i de 7 Aar, 1800-1807, stod Byggen ikke saa høit. Man kan altsaa ikke engang anvende Byggen til Brød, saaledes som man gjorde i de anførte 7 Aar, thi Byggen staaer nu (efter Qvalitet) høiere i Priis end Rug. (Bl. Tid.)
Viborger Samler, 1847-01-26
Gaarden Sandholm er solgt af Hr. Lieutenant Fabritius, til Hr. Silke= og Klædekræmmer Schmidt for 53,000 Rbd., og Charlottendahl er solgt af Hr. Justitsraad Ficht til Hr. Lieutn. Fabritius for 193,000 Rbd. (Bl. Tid.)
Viborger Samler, 1847-01-26
Odense, den 23de Januar. Knudshoved. Den 21de Stille, Taage med fiin Sneefald hele Dagen, 1 22 Frost; Postdampskibet.
Viborger Samler, 1847-01-26
afgik fra Knudshoveds Kyst Kl. 10 Formiddag med den igaar hertil arriverede Brev- og Personpost. Beltet fuld at Nat, Sjub og Driviis; det er usandsynligt at Dampskibet kommer imorgen. Jisbaadsfolkene bleve paamynstrede igaar, og Jisbaadsfarten ansees som begyndt idag. – Fredagen den 22de, Vinden OSO, frisk Kulling, Sneefog; Kl. 11 Formiddag 2de Jisbaade fra Korsøer i Sige, hvormed den Brev og Person post, som arriverede hertil igaar, retournerede. – Vinden S. t. O., af og til Sneefog, frisk Kulling. Hemp. Av.) Døde, Kjøbenhavn: Jnspecteur, Cancelliraad Devegge, 75. Aar; Hedevig Kirstine Jørgensen, Enke efter Klokker Jørgen, Jørgensen ved Helliggeistes Kirke; Berend Philip, 30 Aar. Duemosegaard: Consul F. Thalbitzer. – Fredensborg: Charlotte Albertine Louise Dorothea Ritter, f. von Hein, 69 Aar. - Odense: Bagermester Carl Georg Nielsen. - Thisted: Agent og Consul Nisson. - Nørre-Raunstrup, Proprietair, Landmaaler og Tiendecommissair Jens Mogensen Lundbye, 77 Aar. Aalborg: Cancelliraad, Apotheker Christopher Strøyberg, Ridder af Dannebroge, 51 Aar. – Randers: Andreas Mogensen Andie, 71 Aar. – Altona. Forhenv. første Compastor, Dr. Nicolaus Funk, 80 Aar. Han var Forfatter til den, i Særdeleshed ved Harms's Angreb saa bekjendt blevne, rationalistiske Bibeludgave).
Viborger Samler, 1847-01-26
AVERTISSEMENTS. Det bekjendtgjøres herved for vedkommende Slægt og Venner, al Skolelæreren i Vindersker Sogn, Knud Lokkegaard, afgik ved Døden afrigte 17de Januar. Han efterlader en sor gende Hustru og 7 Børn, af hvilke især de 4, der ere smaae og uforsørgede, ville savne den saa tilligt bortgangne Fader. - Den Menighed, hvis Ungdom han i en Række af Aar ko underviist, beklager Tabet af en human, duelig og saare heldig Lærer. linge, den 22de Januar 1817. M. Lindhard. 450 Rbd., tilhørende den private Skolelærer-Enkecasse, kunne, mod betryggende Sikkerhed i Jordeiendom, erholdes tillaans i næstkommende Juni Termin og forventes uopsagte fra Creditors Side. Man henvender sig derom til Skolelærer Christensen i Viborg.
Viborger Samler, 1847-01-26
Undertegnede anbefaler sig med at stemme og istandsætte Piane-Fortøer og Orgeler. J. Christrup, Viborg, den 25de Januar 1847. Musiklærer.
Viborger Samler, 1847-01-26
En fiint Karl kan til 1ste Mai faae Condition hos H. Wissina. For at deeltage i Underviisning med en 7 Aars Dreng, ønskes en anden Dreng af samme Aldet, som modtages for en billig Betaling. Man behager at henvende sig til Bogtrykker Wissing i Viborg.
Viborger Samler, 1847-01-26
Placat. Paa Grund af skeet Efterbud, bliver den Dødsboet efter Smedemester Severin Schultz tilhørende Gaard paa Hjørnet af St. Mathiasgade og Dumpen stillet til Bortsalg ved 4de Auction som afholdes paa Viborg Raadhuus Onsdagen den 27de d. M., Formiddag Kl. 11. Conditionerne, hvoriblandt at Approbation eller Forkastelse af Budet kan forventes en Time efter at Hammerslaget er skeet, erfares ved Auctionen. E. Selmer, Viborg, den 20de Januar 1817. const.
Viborger Samler, 1847-01-26
Placat. Onsdagen den førstkommende 3die Februar, Formiddag Kl. 9, og i fornødent Fald den paafølgende Dag, bliver i den Dødsboet efter Kjøbmand Carl Andersen tilhørende Gaard i denne Byes St. Mogensgade foretaget Auction over Boets Løsøre, bestaaende af Chatoller, Skabe, Stole, Borde, Kakkelovne, Sengesteder, Sengeklæder, Kobber, Messing og Tin, Kjøkken= og Bryggerredskaber, Glas, Porcellain og Steente m. m. M., - samt over Boets betydelige Varebeholdning, bestaaende af Kaffe, Sukker, Thee, Tobak, Hør, Hamp, Jern, Salt, Trælast, Rom, Brændeviin m. m. M. Conditionerne erfares ved Auctionen. Viborg, den 25de Januar 1847. E. Selmer, const. E. Dags havns Post mangler.
Viborger Samler, 1847-01-28
75 Aarg. Kongelig allernaadigst privilegeret Stifts Tidende. VI Ve Forsendes med Brevposten i Danmark og Hertugdømmerne. Torsdagen den 28de Januar 1847. Denne Tidendes udenlandske Artikel redigeres af Adjunct Reiss, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-01-28
Nyeste Postefterretninger. Storbritannien og Jrland. Daily News forsikkrer, at flere i de engelske Havne udrustede mexicanske Kaperskibe ere udløbne under spanske Navne, og at disses nærmeste Formaal gaaer ud paa at anholde og optage americanske med Penge (bullion) til America fragtede Skibe. Ogsaa the Globe stadfæster denne Meddelelse, og berigtiger ved denne Leilighed den tidligere Annonce om at Assurancepræmierne skulde være stegne paa americanske Skibe. Det er ikke Præmierne paa disse, men paa det hullion, de have ombord, der ere stegne.
Viborger Samler, 1847-01-28
London, den 20de Jan. Dronningen aabnede igaar i egen Person Parlementet med en Throntale, hvoraf Følgende udhæves: "Mylords og Gentlemen, Til min dybeste Bekymring har jeg ved Deres Sammentrædelse at henlede Deres Opmærksomhed paa Mangelen af Levnetsmidler, som hersker i Jrland og i nogle Dele af Skotland. Navnligen er i Jrland Misværten af Folkets sædvanlige Næringsmiddel bleven Aarsag til haarde Lidelser, Sygdomme og betydelig forøget Sygelighed iblandt de fattigere Klasser; Voldsomheder, isærdeleshed rettede imod Eiendomme, ere tiltagne, og Transporten af Levnetsmidler er bleven usikker i nogle Dele af Landet. For at formindske disse Onder er der givet et betydende Antal Jndivider Arbeide og Arbeidsløn, i Overeensstemmelse med en i sidste Parlementssession antagen Lov. Nogle Avi gelser fra denne Lov, hvortil Lord-Lieutenanten har givet bemyndigelse for at gjøre Arbeidsvirksomheden end mere frugtbringende, ville – saa haaber jeg med Tillid – erholde Deres bifald. Forholdsregler ere tagne for at lette Mangelens Tryk i de fra de sædvanlige Forraads kilder meest fjernede Districter. Voldsomhederne ere saavidt muligt blevne undertrykkede af Militairet og Politiet. Det geraader mig til Glæde at bemærke, at i mange af de Districter, der lide meest, har Folkets Taalmodighed og Hengivenhed overhovedet været mønsterværdigt.
Viborger Samler, 1847-01-28
Efter de nyeste Efterretninger fra London af 20de om Aftenen, via Ostende, er Overhusets loyale Adresse allerede overrakt Dronningen. J Underhuset var Discussionen om Adresse-Comiteens Beretning paabegyndt.
Viborger Samler, 1847-01-28
Frankerig. Guisot har endvidere forelagt Kamrene: 1) en Note fra Lord Palmerston til Bulwer af 19de Juli 1846, hvori Lorden udtrykkelig først nævner Hertugen af Sachsen-Coburg og derefter Jnfanten Francisco de Paulas tvende Sønner, som de eneste Ægteskabscandidater for Dronning Jsabella, og tillige udtrykker sig i stærke dadlende Udtryk om Spaniens indre Tilstand; 2) en Note fra Greven af Aberdeen til Hertugen af Sotomar af 22de Juni 1846, hvori Greven svarer paa en Forespørgsel om England vilde see med Misfornøielse, dersom man i Madrid valgte en Jkke=Bourbon til Dronningens Gemal. Lorden svarer, at Dronningens Valg ved er ganske frit, men at Meget taler for en Bourbou og for den Omstændighed, at Spanien søger at bevare Frankerigs Venskab; men at Frankerig sikkert ikke vil med Magt indskrænke Dronningens Valg, og at Spanien endelig i et saadant usandsynligt Tilfælde vilde have for sig ikke alene Englands, men ogsaa hele Europas Sympathier; 3) en Note fra Fyrsten af Metternich til Grev Appony af 4de Jan. 1847, hvis Jndhold allerede er meddeelt.
Viborger Samler, 1847-01-28
Hertuginderne af Remours, Anmale, Montpenster og Prindsesserne af Joinville og Clementine Koburg=Kohary befinde sig alle i interessante Omstændigheder. Paris, den 21de Jan. Efterat Guizot i Pairskammeret i en ligesaa klar, som fast Tale havde forsvaret sin Politik og sit Forhold i det spanske Ægteskabsspørgsmaal, vedtoge Pairerne med Acclamation den dertil svarende Paragraph i Adressen. - Jøvrigt holder det Rygte sig endnu, at Guisot vil falde som et Offer for den gode Forstaaelse med England. Man siger, at Lord Palmerston vil give efter i det spanske Giftermaalsanliggende, at han frafalder sit Forlangende om Montpensters Frasigelse paa Ret til den spanske Throne, og at han til Gjengjæld, herfor erholder Satisfaction for den Tilsidesættelse af Formen og den hensynsløse Behandling, han har lidt. Vi kunne" - siger "Børsenhalle" – troe paa Jntet mindre end paa Guizøts Fratrædelse; den nødvendige gode Forstaaelse vil ogsaa kunne opretholdes uden et saadant Skridt. Talrige Troppedetaschements ere rykkede ind i Chatcaurour, Middelpunctet for Urolighederne, der ryste Jndre Departementet; den 17de ere i Bellabre Mairen og en anden anseet Mand myrdede.
Viborger Samler, 1847-01-28
Jndenlandske Efterretninger.
Viborger Samler, 1847-01-28
Kjøbenhavn. Som vi erfare, siger Flyveposten, har Hs. M. Kongen i disse Dage allernaadigst resolveret, at der i Anledning af den høie Priis paa Livets første Fornødenheder, er, ifølge Jndstilling fra vedkommende Collegier, tilstaaet endeel af de under de forskjellige Statsbrancher sorterende Embedsmænd et Extratillæg til deres Gager for i Vinter. Blandt disse skal imidlertid Toldvæsenets Personale været blevet mindst betænkt, idet der for hele Danmark kun skal være indrømmet 6000 Rbdlr. til Fordeling blandt dets Embedsmænd, af hvilke 6000 Rbd. kun 1000 komme paa Kjøbenhavn.
Viborger Samler, 1847-01-28
Fattigvæsens-Directeur Sager antager i en Artikel i Fædrelandet om "Udsigterne for de Fattige i denne Vinter i Kjøbenhavn, at af Hovedstadens henved 30,000 Familier ville omtrent 2000 i meer eller mindre Grad mangle Midler til deres Subsistents, og saaledes blive nødte til at stole paa Understøttelse, enten af det Offentlige eller af private Velgjørere.
Viborger Samler, 1847-01-28
Theologisk Embedseramen. Fredagen den 22de Januar: H. C. V. Find, Laudahilis. J. F. J. Reiffenstein, Hand, illand. En Non conten. – (Af denne og foregaaende Beretninger sees at af 23 Candidater, som indstillede sig til den mundtlige Prøve, erholdt 7 Laudabilis, i hand, illand sp. Script. lande dignum, 12 hand, ikl., 1 n. c., 2 forløde Examen.) Souverainitetsdiplomet for den Kongelige Mandslinie paa Sammes Andeel af Hertugdømmet Slesvig, udfærdiget den 2den Mai 1658 af Danmarks Konge og Rigsraad, er i sidste Numer af "Besbachter an Sund, meddeelt af Dr. jur. C. F. A. Ostwald efter Originalen i det herværende Geheimearkiv, aftrykt med fuldstændig diplomatisk Nøiagtighed, og indkedet med en Oversigt af hvad vedkommende Forfattere have yttret om dette hidtil (Bl. Tid.) utrykte Actstykke.
Viborger Samler, 1847-01-28
En Kjøbmand fra Frederiksborg, som i Onsdags Før middags kjorte fra Kbhvn, med et Læs, væltede i et Hul i Steenbroen paa Hjørnet af Nørrefælled. Han var saa uheldig at faae en nedfalden Tønde over begge Benene, som knustes. Hestene løb med Vognen og standsede først ved Treflasker. Kort i Forveien var en Slagter væltet netop i samme Hul, dog uden at tage Skade. Abrahamsons Eftermand ventes at blive Fridsch paa Frederiksberg. - Sognekaldet i Ringsted har mange Beilere, blandt hvilke der nævnes Bøje i Helsingør og Brasen i Skielsker. (Arh. Av.) - "Slag. Av. nævner Superintendent Dr. Ruddelbach som den, der turde gjøre sig meest Haab om ovennævnte Sognekald.
Viborger Samler, 1847-01-28
J "Loll. Av. af 21de De, hedder det: Valghandlingen for de mindre Landeiendomsbesidderes 18de Valgdistrict (Falster) sluttedes igaar. Sognefoged Peder Steffensen i Alstrup valgtes til Deputeret med 442 St., og Gaardmand Jens Hansen Dyrløv i Alsløv til Suppleant med 191 Stemmer.
Viborger Samler, 1847-01-28
Odense, den 25de Januar. Ved de idag stedfundne Valg i de større Sædegaardseieres Valgklasse for Fyens Stift, blev Udfaldet følgende: til Deputerede: Kammerh. Clr. Benzon til Christiansdal, Kammerh. Sehestedt Juul til Raunholt, Kammerraad Hillerup til Bramstrup, Kammerherre Grev Henr. Moltke til Mullerup og Proprietair Langkilde til Juulskov; til Suppleanter: Jægermester Sehested til Broholm, Proprietair Bülow til Tøistrup, Proprietair Berg til Skovsboe, Proprietair Dons til Hesselagergaard og Kammerherre Grev Holck Winterfeldt, (Hemp. Av.) til Fjellebro.
Viborger Samler, 1847-01-28
Aalborg, den 26de Januar. Ved det igaar og idag stedfundne Valg af Stænderdeputerede og Suppleanter for Aalborg Byes Valgdistrict i det indtraadte Sexennium ere valgte til Deputerede: Redacteur Bernhard Røe med 72 Stemmer, og Landsoverretsprocurator Jespersen i Viborg med 59 St. Til Suppleanter, Kæmner Wulff med 54 Stemmer, og Procurator Møller med 53 St. Af 206 Vælgere afgave 86 deres Stemmer. - Jdet det af Udfaldet kun maa forundre os og Mange, ikke at see Hr. Jespersen valgt til Districtets første Deputerede, kunne vi iøvrigt, med den personlige Taksigelse for den Nærværendes Redacteur ved hans Gjen valg paany viste hædrende Tillid, kun glæde os over, at Aalborgs Valg ogsaa dennegang frembærer sin fuldstændig frisindede Characteer. (Følgebl. til Aalb. Av. Nr. 19.)
Viborger Samler, 1847-01-28
Randers, den 27de Januar. Udfaldet af det igaar og idag her stedfundne Valg af 2 Stænderdeputerede og 2 Suppleanter for denne Kjøbstad har været følgende: Apotheker Køster blev første Deputeret, med 122 Stemmer; Procurator Olsen anden, med 113 St., Kjøbmand, Redacteur Bernhard Ree første Suppleant med 89 St., og Kjøbmand Høyer anden med 74 St. Justitsraad Reiersen havde 27 St., Procurator B. Christensen 19, Kæmner Wulff 12, Procurator Jensen 8, Ridtmester v. Honnens 7 og Raadmand Klem 7. Nogle Stemmer vare desuden spredte. Antallet af Talgbare i Randers er 139, af Valgberettigede 268, af hvilke 124 vare mødte. (Rd. A.)¬
Viborger Samler, 1847-01-28
J Kjøbstædernes niende Valgdistrict (Greenaa, Ebeltoft, Hobroe og Mariager, skal Professor Schouw være bleven valgt til Deputeret. Derimod vides endnu ikke med Vished, om Suppleant=Valget er falden paa Kammerr. Petersen i Mariager eller Procurator Holm i Hobro.
Viborger Samler, 1847-01-28
Søsessionerne for 3die jydske District holdes i Aaret 1847 efterstaaende Steder og Dage: J Skive den 15de Februar, i Viborg den 17de Februar; i Hobro den 19de Februar, i Løgstør den 22de Februar, i Nibe den 24de Februar, i Aalborg den 26de og 27de Februar samt 1ste Marts, i Fjerritzlev Kro den 3die Marts, i Hjørring den 5te og 6te Marts, i Frederikshavn den 8de og 9de Marts, i Sæby den 10de Marts, paa Læss den 12te og 13de Marts.
Viborger Samler, 1847-01-28
Entledigelser og Udnævnelser. Under 16de d. M. har Hs. Majestæt paa Ansøgning i Naade, og med Pension entlediget Birkedommer og Skriver ved det forhenværende Friherskab Willestrups Birk N. J. J. Nissen, samt derhos allernaadigst udnævnt ham til Cancelliraad med Rang i 7de Klasse Nr. 1 efter Rangforordningen. - Under 17de d. M. er Landmaaler og Capitain i 11te Linie=Jns=Bat.,F. J. C. A. Lorenzen, samt Landmaaler C. C. A. Erichsen, udnævnte til Landinspecteurer. – Under 19de d. M. har Hs. Maj. allern, beskikket Cancellist under det kgl. Slesvig=Holsteen-Lauenborgske Cancelli, F. C. Krohn, fra 1ste Febr. d. A. af til Politimester og Cenfor i Kiel. - Under 21de d. M. har Hs. Maj. allern, beskikket Cand. juris A. G. Kühnel til Procurator ved Underretterne i Ribe Stift, med Forpligtelse at boe i Holstebroe. - Under 22de d. M. har Hs. Maj. allern, udnævnt Contoircheferne under det kgl. Rentekammer, Kammer raaderne M. P. Grooss og F. A. Esbensen, til virkelige Justitsraader, samt Fuldmægtigerne under bemeldte Collegium, Kammerassessor H. Larsen, C. L. Bruun, F. G. Lausen, A. L. Arnesen og B. Peturson, den Førstnævnte til Kammerraad med Rang i 7de Classe Nr. 2 efter Rangforordningen, og de 4 Sidstnævnte til virkelige Kammerassessorer. - Under f. D. har Hs. Maj. allern, udnævnt Underbogholderne under den kgl. Direction for Statsgjælden og den synkende Fond, Kammerassessor J. J. Schønberg og Secretair H. N. Müllen, constitueret Havnecontrolleur i Kjøbenhavn C. N. Sølling og Kammerassessor C. H. Jørgensen til Kammerraader med Rang i 7de Classe Nr. 2 efter Rangforordn., samt Underbogholder H. J. Møller og Fuldmægtig P. C. Holm, Begge under fornævnte Direction, til virkelige Kammerrassessorer.
Viborger Samler, 1847-01-28
Ledige Embeder. Told- og Consumtions=Kasserer Embedet i Kjøge, Gage 1350 Rbd., Procentandeel efter et Middeltal af 1844, 1845 og 1846 c. 257 Rbd., Caution i anordningsmæssige Effecter 5700 Rbd. - Sysselmands=Embedet for Borgarfjords Syssel under Jslands Sønderamt (vacant fra Fardag 6te Juni 1847). Aarlig Jndtægt omtrent 700 Rbd. Ansøgninger om dette Embede maae være indkomne til Rentekammeret inden Udgangen af Marts Maaned 1847. – Amtsforvalter-Embedet i Rendsborg Amt, hvormed, efterat Actuariatet er blevet skilt derfra, ifølge allerh. Resolution af 28de Decbr. f. A. følgende Forretninger ere forbundne: 1) Oppebørselen af de kgl. Afgifter og Amts-Paalæg; 2) Oprettelsen af Contracter og Afholdelsen, af Licitationer i herskabelige Anliggender; 3) saafremt det skulde findes nødvendigt, Besørgelsen af de med det slesvigholsteenske Skolefonds Bestyrelse forbundne Forretninger. Caution 6400 Rbd. - En Copistplads i Secretariats- og Archiv Contoiret under Kjøbenhavns Fattigvæsen med en aarlig Gage af 250 Rbd. Ansøgninger indleveres til Directionen inden den 3die Marts d. A.